РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/352-12

26. децембар 2012. године

Б е о г р а д

З А П И С Н И К

29. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 24. ДЕЦЕМБРА 2012. ГОДИНЕ

Седница је почела у 9,35 часова.

Седницом је председавала Весна Ковач, председник Одбора.

Седници су присуствовали чланови Одбора: Зоран Антић, Верољуб Арсић, Војислав Вујић, Зоран Касаловић, др Милорад Мијатовић, Золтан Пек, Радмило Костић, Драган Томић; и заменици чланова Одбора, Мирјана Марјановић и Слободан Јеремић.

Седници нису присуствовали Радојко Обрадовић, заменик председника Одбора и чланови Одбора: Жика Гојковић, мр Божидар Ђелић, Бојан Ђурић, Ђорђе Стојшић и др Мирко Цветковић.

Седници су присуствовали народни посаланици Радослав Комленовић и др Владимир Маринковић, заменици чланова Одбора.

На предлог председника, Одбор је већином гласова (девет за) утврдио следећи

Д н е в н и р е д

1. Разматрање Предлога закона о јавним набавкама, који је поднела

Група од 138 народних посланика (број 404-4113/12 од 7. децембра 2012. године).

**Прва тачка дневног реда:** Разматрање Предлога закона о јавним набавкама, у начелу.

Верољуб Арсић, представник предлагача је изразио задововољство што се, после континуираног рада Радне групе на изради предлога закона, Предлог закона о јавним набавкама нашао у скупштинској процедури. Према његовим речима, циљ доношења овог закона је спречавање корупције у процесу јавних набавки. Новине које доноси овај Предлог закона су: централизација јавних набавки, забрана анексирања уговора, као и увођење антидискриминационих мера у процесу јавних набавки.

Након излагања представника предлагача, Одбор је већином гласова (11 за) одлучио да предложи Народној скупштини да прихвати Предлог закона о јавним набавкама у начелу.

За известиоца Одбора на седници Народне скупштине одређенa је Весна Ковач, председник Одбора.

Седница Одбора је закључена у 9,40 часова.

Саставни део овог записника је тонски снимак 29. седнице Одбора за финансије, републички буџет и контролу трошења јавних средстава.

за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач